

**บันทึกข้อความ**

**ส่วนราชการ**  หน่วยตรวจสอบภายใน องค์การบริหารส่วนตำบลหินตก จังหวัดนครศรีธรรมราช

**ที่** นศ ๘๒๕๐๑.๒/๑๓  **วันที่** ๑๓ มิถุนายน ๒๕๖๒

**เรื่อง** ขออนุมัติการรายงานการประเมินผลการควบคุมภายใน ประจำปีงบประมาณ ๒๕๖๒

**เรียน** นายกองค์การบริหารส่วนตำบลหินตก

ตามมาตรา ๗๙ แห่งพระราชบัญญัติวินัยการเงินการคลังของรัฐ พ.ศ. ๒๕๖๑ และหนังสือกระทรวงการคลัง ด่วนมาก ที่ กค ๐๔๐๙.๓ / ว๑๐๕ ลงวันที่ ๕ ตุลาคม ๒๕๖๑ เรื่อง หลักเกณฑ์กระทรวงการคลัง ว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. ๒๕๖๑ ข้อ ๓ ระบุว่า ให้หน่วยงานของรัฐจัดให้มีการประเมินผลการควบคุมภายในตามที่หน่วยงานของรัฐกำหนดไว้ อย่างน้อยปีละหนึ่งครั้ง โดยให้มีการรายงานตาม ข้อ ๘ และข้อ ๙ วรรคสาม ซึ่งระบุว่า ให้คณะกรรมการของหน่วยงานของรัฐตามข้อ (๖) กรณีองค์การบริหารส่วนตำบลและเทศบาลตำบล เสนอรายงานการประเมินผลการควบคุมภายในระดับหน่วยงานของรัฐตามข้อ ๘ ต่อหัวหน้าหน่วยงานของรัฐเพื่อพิจารณาลงนาม และจัดส่งให้นายอำเภอ เพื่อให้คณะกรรมการที่นายอำเภอจัดให้มีขึ้นดำเนินการรวบรวมและสรุปรายงานการประเมินผลการควบคุมภายในดังกล่าว มาจัดทำรายงานการประเมินผลการควบคุมภายในขององค์กรปกครองส่วนท้องถิ่นระดับอำเภอ และส่งให้สำนักงานส่งเสริมการปกครองท้องถิ่นจังหวัด ภายใน ๙๐ วัน นับแต่วันสิ้นปีงบประมาณ ซึ่งการควบคุมภายในถือเป็นปัจจัยสำคัญที่จะช่วยให้การดำเนินงานตามภารกิจมีประสิทธิผล ประสิทธิภาพ ประหยัด และช่วยป้องกันหรือลดความเสี่ยงจากการผิดพลาด ความเสียหาย ความสิ้นเปลือง ความสูญเปล่าของการใช้ทรัพย์สิน หรือเป็นการดำเนินการเพื่อป้องกันการทุจริต ซึ่งองค์การบริหารส่วนตำบลหินตก ได้แต่งตั้งคณะกรรมการจัดวางระบบการควบคุมภายในและคณะกรรมการจัดทำรายงานการประเมินผลการควบคุมภายในระดับส่วนงานย่อย และระดับหน่วยงานของรัฐ ประจำปีงบประมาณ พ.ศ. ๒๕๖๒ ไว้แล้วนั้น

สำหรับงวดปีงบประมาณ พ.ศ. ๒๕๖๒ ( ๑ ตุลาคม ๒๕๖๑ - ๓๐ กันยายน ๒๕๖๒ ) จะเป็นการติดตามประเมินผลความเพียงพอ และความมีประสิทธิภาพของระบบควบคุมภายในที่ได้จัดทำไว้แล้วของปีงบประมาณที่ผ่านมา ( ปี ๒๕๖๑ ) ดังนั้น จึงขอให้ทุก สำนัก/กอง ดำเนินการดังนี้

ระดับส่วนงานย่อย (ทุก สำนัก/กอง)

ให้เลขานุการ ของคณะกรรมการจัดทำรายงานการประเมินผลการควบคุมภายใน ระดับหน่วยงานย่อย (สำนัก/กอง) รายงานการติดตามประเมินผลการควบคุมภายใน ดังนี้

1. ปรับปรุง คำสั่งกำหนดงานและหน้าที่ความรับผิดชอบของพนักงานส่วนตำบล ลูกจ้างประจำ

และพนักงานจ้าง ภายในระดับส่วนงานย่อย (สำนัก/กอง) ให้ชัดเจน

1. ปรับปรุง คำสั่งแต่งตั้งคณะกรรมการจัดวางระบบการควบคุมภายใน และคณะกรรมการจัดทำ

รายงานการประเมินผลการควบคุมภายในระดับส่วนงานย่อย (สำนัก/กอง) และระดับองค์กร ให้ชัดเจน

1. รายงานการประเมินผลการควบคุมภายใน ตามมาตรา ๗๙ แห่งพระราชบัญญัติวินัยการเงินการ

คลังของรัฐ พ.ศ. ๒๕๖๑ (ข้อ ๘) ระดับส่วนงานย่อย (สำนัก/กอง) ตามแบบฟอร์มที่หนังสือสั่งการกำหนด ดังนี้

(๓.๑) รายงานการประเมินองค์ประกอบของการควบคุมภายใน แบบ ปค. ๔

(๓.๒) รายงานการประเมินผลการควบคุมภายใน แบบ ปค. ๕

-๒-

และให้ระดับส่วนงานย่อย(ทุกสำนัก/กอง)ส่งข้อมูลดังกล่าวให้เลขานุการของคณะกรรมการ

จัดวางระบบการควบคุมภายใน และคณะกรรมการจัดทำรายงานการประเมินผลการควบคุมภายใน ระดับหน่วยงานของรัฐ องค์การบริหารส่วนตำบลหินตก ภายในวันที่ ๑๐ ตุลาคม ๒๕๖๒

ระดับหน่วยงานของรัฐ องค์การบริหารส่วนตำบลหินตก

ให้ เลขานุการ ของคณะกรรมการจัดวางระบบการควบคุมภายในและคณะกรรมการจัดทำ

รายงานการประเมินผลการควบคุมภายใน ระดับหน่วยงานของรัฐ องค์การบริหารส่วนตำบลหินตก รายงานการประเมินผลการควบคุมภายใน ตามแบบฟอร์มที่หนังสือสั่งการกำหนด ดังนี้

1. หนังสือรับรองการประเมินผลการควบคุมภายใน (ระดับหน่วยงานของรัฐ) แบบ ปค. ๑
2. รายงานการประเมินองค์ประกอบของการควบคุมภายใน แบบ ปค. ๔
3. รายงานการประเมินผลการควบคุมภายใน แบบ ปค. ๕

และให้เลขานุการ ของคณะกรรมการจัดวางระบบการควบคุมภายใน และคณะกรรมการ

จัดทำรายงานการประเมินผลการควบคุมภายใน ระดับหน่วยงานของรัฐ องค์การบริหารส่วนตำบลหินตก รวบรวมรายงานการประเมินผลการควบคุมภายในดังกล่าวข้างต้น ส่งมอบข้อมูลให้แก่ หน่วยตรวจสอบภายใน องค์การบริหารส่วนตำบลหินตก ภายในวันที่ ๑๗ ตุลาคม ๒๕๖๒ เพื่อหน่วยตรวจสอบภายในจะได้รายงานการสอบทานการประเมินผลการควบคุมภายในของผู้ตรวจสอบภายใน แบบ ปค. ๖ เสนอต่อนายกองค์การบริหารส่วนตำบลหินตก และผู้กำกับดูแล ภายในวันที่ ๒๔ ตุลาคม ๒๕๖๒ ต่อไป

จึงเรียนมาเพื่อโปรดทราบและถือปฏิบัติ

(ลงชื่อ) ชาคริยา เขียวเสน

(นางสาวชาคริยา เขียวเสน)

นักวิชาการตรวจสอบภายในชำนาญการ

ความเห็น รองปลัดองค์การบริหารส่วนตำบล

..เพื่อโปรดทราบและแจ้งส่วนราชการถือปฏิบัติต่อไป..

(ลงชื่อ) บุศราภรณ์ บุญวงศ์แก้ว

(นางสาวบุศราภรณ์ บุญวงศ์แก้ว)

รองปลัดองค์การบริหารส่วนตำบล

ความเห็น ปลัดองค์การบริหารส่วนตำบล

..เพื่อโปรดทราบและแจ้งส่วนราชการถือปฏิบัติต่อไป..

(ลงชื่อ)สิบตำรวจโท สุวิทย์ ช่วยบุญชู

(สุวิทย์ ช่วยบุญชู)

ปลัดองค์การบริหารส่วนตำบล

ความเห็น นายกองค์การบริหารส่วนตำบลหินตก

..ทราบและแจ้งส่วนราชการถือปฏิบัติ.........................

(ลงชื่อ) สมเกียรติ รักสถาน

(นายสมเกียรติ รักสถาน)

นายกองค์การบริหารส่วนตำบลหินตก